גבי ללוש

גבי ללוש (1948 – 19 באוגוסט 2011) היה איש ציבור ישראלי, שכיהן כראש עיריית דימונה בשנים 1989–2003.

גבי ללוש נולד בקזבלנקה שבמרוקו בשנת 1948. בנעוריו היה פעיל בתנועת "דרור" הציונית.
בשנת 1961, כשהיה בן 13, עלתה משפחתו לישראל והתיישבה בדימונה. מגיל צעיר היה חבר בתנועת בית"ר ובתנועת החֵרוּת. עד שנת 1977 עבד ללוש כמנהל חשבונות ב"בנק קרדיט" ומאוחר יותר בחברת "עמידר".

החל משנת 1977, לאחר עליית הליכוד לשלטון בישראל, החל לעסוק בתפקידים ציבוריים שונים, ובהם מנכ"ל חברת "אפרידר" לפיתוח אשקלון (חברה ממשלתית באותה עת טרם הפרטתה) ומנכ"ל חברת "חלמיש", חברה לשיכון, בינוי ושיקום תל אביב-יפו.

בשנת 1979 נבחר כחבר מועצת עיריית דימונה מטעם מפלגת הליכוד. בשנים אלו מילא תפקידים שונים בליכוד כגון חבר מרכז, חבר מזכירות וגזבר סיעת "תכלת-לבן" בהסתדרות העובדים הכללית. בשנת 1989 נבחר לתפקיד ראש עיריית דימונה.

ב-1996 הורשע בהפעלת אתר פסולת בלתי חוקי. ב-2003 הורשע בהזרמת ביוב גולמי לנחל ערוער ונקנס ב-2000 ש"ח.

בבחירות המוניציפליות בשנת 2003 הפסיד למאיר כהן.

נפטר ב-19 באוגוסט 2011.

בנו, אריאל ללוש, עורך דין במקצועו, מכהן כסגן ראש העיר דימונה.

קישורים חיצוניים
 גבי ללוש, באתר עיריית דימונה

הערות שוליים

עולים בשנות ה-1960
ראשי עיריית דימונה
ראשי רשויות מקומיות מטעם הליכוד
ראשי רשויות מקומיות ישראלים שהורשעו בדין
ישראלים ילידי מרוקו
ישראלים שנולדו ב-1948
ישראלים שנפטרו ב-2011